ยอมรับว่าลองไปทานเพราะอ่านรีวิว 4-5 อันแรกของร้าน

โดยสรุปถือว่า หากคิดว่าเป็น household business ทำกินกันเองในบ้านก็ถือว่าอยู่ในขั้นดี แต่อย่าคาดหวังความเป็นมืออาชีพในการบริการมากนักก็จะทานได้อย่างเป็นสุข
ด้วยระดับราคาเท่านี้ ในกรุงเทพฯ สามารถหาร้าน brand ดังที่ให้บริการแบบมืออาชีพและอาหารที่คุณภาพดีกว่านี้เล็กน้อยได้ไม่ยากเลยครับ ส่วนสำหรับในชลบุรีด้วยกันคงต้องของดความเห็น แต่โดยส่วนตัวก็ยังอดกังขาถึงคำพูดที่ว่า 'best in town' ไม่ได้จริง ๆ

ปัญหาด้านบริการ อย่างที่รีวิวต้น ๆ บอกว่าเป็นธุรกิจในครัวเรือนพี่น้องช่วยกันทำ ดังนั้นการอบรมพนักงานจึงไม่ดีพร้อมเหมือนร้านใหญ่ ๆ แน่นอน อาจเป็นปัญหาเล็ก ๆ น้อย ๆ แต่รบกวนจิตใจตลอดมื้ออาหารก็ทำให้รสชาติอาหารกร่อยลงไปไม่น้อย :- จำนวนอาหารเท่าไหร่สั่งไปเถอะ เดี๋ยวจำนวนที่จัดมาให้จะตามใจฉัน(หมายถึงร้าน), อาหารแต่ละรอบที่สั่งมาไม่ครบนี่เป็นปกติ, เครื่องดื่มรีฟิลแต่เติมให้ถูกผิดมั่วไปหมด อย่างน้อยก็น่าจะถามก่อน, พื้นที่เตาที่ใช้ย่างขนาดเล็กกว่าร้านอื่นเล็กน้อยทำให้ย่างอาหารไม่สะดวกเท่าที่ควร, ไปทานกัน 4 คน ทานเสร็จพี่ชายผู้รีวิวขอไม้จิ้มฟัน พนักงานหยิบให้ 1 อัน... อืม!, ฯลฯ

ปัญหาเรื่องคุณภาพอาหาร ด้อยกว่าร้าน AKA เล็กน้อย (ขออนุญาตอ้างอิงร้านอื่นเพื่อให้เห็นภาพเนื่องจากระดับราคาใกล้เคียงกัน-- ถ้าไม่นับว่าร้าน AKA สามารถใช้สิทธิ์มา 4 จ่าย 3 สำหรับสมาชิกได้) ที่สำคัญที่สุดเห็นจะเป็นเนื้อวัวที่ร้านเคลมว่าคือ 'วากิว' แต่ยังห่างไกลจากวากิวที่ทานที่ร้านอื่นมากมายนัก เพื่อให้เห็นภาพนึกถึงภาพเนื้อวัวสีแดงแจ๋ที่แทบไม่มีมันแทรก เป็นเนื้อธรรมดา ไม่ควรเรียกว่าวากิวเลย รวมทั้งไม่เหมาะกับคำว่าร้านสำหรับ meat lover สักเท่าไหร่, แซลมอนหั่นจนชิ้นเล็กมาก ย่างได้ค่อนข้างลำบาก, ชิชะโมะเนื้อยุ่ยจนแทบจะคีบไม่เป็นตัว ไม่แน่ใจว่าเพราะอะไรเหมือนกัน, ชาเขียวเจือจางสุดพลัง จางที่สุดเท่าที่เคยกินมาทุกร้าน 'และไม่มีชาร้อนให้เลือก', อื่น ๆ ถือว่าอยู่ในระดับโอเค โดยไม่มีเมนูใดโดดเด่นกว่าร้าน AKA ดังที่กล่าว

โดยสรุปคือ ยังไม่ดีพอจะสร้างความประทับใจได้ในยุคที่ตัวเลือกมากมายในตลาด แต่หากอยากลองเปลี่ยนบรรยากาศก็อย่าได้คาดหวังมากนักครับ